Foto: Goran Stanzl/Pixsell

MUŠKARAC koji je jučer ujutro skrivio prometnu nesreću u centru grada pod utjecajem velike količine alkohola, pri čemu je skoro zgazio dijete u kolicima, državljanin je Srbije star 46 godina. Prema navodima policije, nesreću je skrivio u alkoholiziranom stanju ne poštujući prometna pravila.

Tekst se nastavlja ispod oglasa

> Nova nesreća u Zagrebu: Vozač izgubio kontrolu i skoro zgazio bebu u kolicima, napuhao 1.87 promila



Kako navodi policija, nadzor nad vozilom izgbio je na križanju Reljkovićeve ulice i Ilice, što zbog količine alkohola u krvi što zbog činjenice da se nije držao sredine kolnika.



Nakon što je izgubio nadzor nad vozilom, najprije je udario u semafor, prešao na nogostup gdje je porušio nekoliko stupića i potom gotovo pregazio oca koji je ondje šetao s tromjesečnom bebom u kolicima.



Otac je djetetu spasio život, tako što je odgurnuo kolica. Dijete je prevezeno u Klaićevu bolnicu, no srećom prošlo je samo s ogrebotinama.



Po završetku očevida, vozač je odveden u policijske prostorije na triježnjenje, a danas je izveden pred istražnog suca. Zasad nema informacija o tome što je vozač pred sucem rekao o nesreći, a više informacija trebalo bi biti poznato sutra.